AZ ABONYI HORGÁSZ EGYESÜLET ALAPSZABÁLYA

ÁLTALÁNOS RENDELKEZÉSEK

**1.§**

1. Az egyesület neve: Abonyi Horgász Egyesület
2. Az egyesület rövidített neve: AHOE
3. Az egyesület székhelye: 2740 Abony, Nagykőrösi út 47.
4. Hatóköre: Abony város és környékén az egyesület tulajdonában vagy használatában lévő tavak
5. Vízterülete: Abonyi téglagyári bányatavak
6. Az egyesület két körbélyegzője: felül: Abonyi Horgász Egyesület Abony középen: álló horgász

alul: 1. szám és 2. szám

1. Téglalap alakú bélyegzője: Abonyi Horgász Egyesület 2740 Abony, Nagykőrösi út 47. Adószám: 19832395-1-13 Banksz.: 11742142-20001292
2. Téglalap alakú fej bélyegzője: Abonyi Horgász Egyesület

2740 Abony, Nagykőrösi út 47.

**2. §**

Az egyesület célja:

* 1. Abony város és környéken a horgászsport gyakorlása, fejlesztése, népszerűsítése
	2. A tagjai horgászérdekeinek képviselete, valamint kedvező horgászati lehetőségek biztosítása
	3. A horgászoknak a jogszabályokban és a horgászerkölcs szabályainak tiszteletben tartására, valamint a természeti környezet szeretetére és védelmére történő nevelése

**3.§**

Az egyesület tevékenysége:

* + 1. Biztosítja tagjai számára a rendszeres egyesületi élethez szükséges feltételeket, ennek keretében ismerteti a horgászattal összefüggő jogszabályokat és más rendelkezéseket
		2. Halászati jogot gyakorol az egyesület vízterületein. Korszerű gazdálkodást folytat a kezelésében lévő vízterületeken. Vendég horgászoknak napijegyes horgászati lehetőséget biztosít, a horgászáshoz szükséges kellékeket (horgászcikk) árusít, szolgáltatásokat (csónakkölcsönzés, felszerelés kölcsönzés) nyújt és ellátásukra vendéglátóipari tevékenységet folytathat.
		3. Biztosítja a halállomány védelmét, valamint a horgászatra vonatkozó jogszabályok, előírások és az Országos Horgászrend szabályainak megtartását.
		4. Segíti a hatóságokat az orvhalászat és az orvhorgászat megakadályozásában, valamint a vizek tisztasága és a természet védelmében. Az egyesület tagjainak kötelessége a szabálysértések megakadályozása és fegyelmi felelősség terhe mellett történő bejelentése az elnökséghez.
		5. Rendszeres lehetőséget biztosít tagjai számára a horgászattal összefüggő szakismeretek gyarapítására.
		6. Halfogó és egyéb sportversenyeket rendez.
		7. Az egyesület működése során együttműködik a város önkormányzatával, a térség termelő, kereskedelmi, szolgáltató vállalataival (vállalkozásaival), sport egyesületeivel, és igényli egyesületi tevékenysége támogatását.

**4.§**

Az egyesület szervezeti jogállása

* + - 1. Az egyesület a MOHOSZ és a Közép-Tiszavidéki Horgász Egyesületek Szövetsége tagjaként fejti ki működését.
			2. Az egyesület és a szövetség kapcsolataira a szövetség alapszabálya az irányadó.

AZ EGYESÜLET TAGJAI

A TAGOK JOGAI ÉS KÖTELEZETTSÉGEI

5.§

 Az egyesület rendes tagjává olyan személy (természetes személy, jogi személy, jogi személyiséggel nem rendelkező szervezet) válhat, aki/amely

nyilatkozik a belépési szándékáról,

elfogadja az egyesület célját (céljait)

az alapszabály alapján az egyesület tagjait terhelő kötelezettségek teljesítését vállalja

és akinek rendes taggá választásáról az alapszabály rendelkezése szerint az elnökség határozatot hozott.

A tagokat az alapszabályban foglalt jogok és kötelezettségek egyenlő arányban illetik, illetve terhelik.

A rendes tagok jogai:

a taggyűléseken részt vehet, személyes tanácskozási, indítványozási, szavazati jogokat gyakorolhat, tevékenyen közreműködik az egyesület munkájában, valamint segíti azt feladatai teljesítésében. **A tagok tagsági jogaikat személyesen vagy képviselőn keresztül gyakorolhatják. Képviselet esetén a Ptk. szabályainak megfelelő teljes bizonyító erejű magánokiratban köteles a meghatalmazott igazolni képviseleti jogosultságát.**

ha a törvényben foglalt feltételeknek eleget tesz - az egyesület bármely tisztségére választható,

a taggyűlés napirendjére, napirendi pontjára javaslatot tehet,

kezdeményezheti tiszteletbeli tag felvételét,

jogosult igénybe venni az egyesületnek a tagok részére biztosított szolgáltatásait, létesítményeit,

az elnökség ülésén jelen lehet,

az elnökség ülésén a napirendi pontok vonatkozásában felszólalhat,

az egyesület tisztségviselőihez vagy testületeihez kéréssel javaslattal fordulni, személyesen az egyesületi meghívóval összehívott rendezvénycin, vagy ezen rendezvények előtt írásban 15 nappal.

az egyesület rendezésében tanfolyamokon, előadásokon, filmvetítéseken, kiállításokon, versenyeken és más rendezvényeken részt venni,

j) az egyesület útján horgászati alapokmányokat igényelni, állami horgászjegyet váltani, területi engedélyeket vásárolni,

k) az állami horgászjegy birtokában, a tagi kötelezettségek teljesítése esetén, az egyesület vízterületein éves területi engedély ellenében horgászni.

1) a MOHOSZ szövetségi rendszerében (MOHOSZ és tagszövetségei, azok tagegyesületei)

horgászigazolvánnyal és tagsági lap bélyeggel regisztrált horgászként a szervezeti rendszerben kialakított kedvezményes horgászati és egyéb szolgáltatásokat igénybe venni.

m) az Országos és Megyei, Területi Szövetség, valamint az egyesület által rendezett tanfolyamokon, előadásokon, horgászversenyeken és más rendezvényeken részt venni.

 A rendes tagok kötelezettségei:

az alapszabály rendelkezéseit, a taggyűlés, az elnökség és az egyesület választott testületeinek határozatait betartani,

a tagdíjat és egyéb előírt díjakat az egyesület pénztárába határidőre befizetni,

az egyesületi vagyont megóvni és megvédeni,

az egyesület által szervezett közösségi munkában részt venni,

a tagok kötelesek tevékenyen részt venni az egyesület munkájában és segíteni a feladatai teljesítését,

1) a horgászatra vonatkozó jogszabályokat az Országos Horgászrendet és egyesületi vizek helyi horgászrendi előírásait betartani,

a fogási naplót előírás szerint vezetni és az azon megjelölt határidőig le kell adni; aki ezen kötelezettségének nem tesz eleget az jogszabályt sért, illetve megszegi a fogási napló kiadójának, egyesületének erre vonatkozó rendelkezéseit,

a tag köteles a vizek és a környezet tisztasága felett őrködni; az esetleges környezet- és vízszennyezéssel kapcsolatos tapasztalatait haladéktalanul közölni kell az egyesület elnökségével, a vízterület hasznosítójával.

Az egyesület rendes tagja nem veszélyeztetheti az egyesület céljának megvalósítását.

Az egyesület idős horgásztagjainak az egyesület testületei kedvezményeket állapíthatnak meg.

Az egyesület taggyűlése további jogokat és kötelezettségeket is megállapíthat.

**6. §**

1. Az egyesület tiszteletbeli tagja olyan természetes személy lehet, aki kimagasló szakmai tudásával segíti az egyesület munkáját, és aki erkölcsi támogatást nyújt az egyesület részére. Az egyesület tiszteletbeli tagjává olyan személy válhat, aki
	1. az egyesület célja szerinti területen vagy ahhoz kapcsolódó területen folytat tevékenységet
	2. az egyesületi célok előmozdítása érdekében végzett tevékenységét igazolja
2. a tiszteletbeli tagságot elfogadja és akinek tiszteletbeli taggá választásáról az alapszabály rendelkezése szerint az elnökség határozatot hozott.
3. A tiszteletbeli tag az egyesület szerveibe nem választható.
4. A tiszteletbeli tag jogai:

a) ~~tanácskozási joggal~~ személyesen vehetnek részt az egyesületi taggyűlésen, ahol tanácskozási és javaslattételi joggal élhetnek, észrevételeket tehetnek a működéssel kapcsolatban,

b) részesülhetnek az egyesület által nyújtott kedvezményekben

(4) A tiszteletbeli tag kötelezettsége az alapszabályt betartani, végrehajtani a taggyűlés és az elnökség határozatait.

**7.§**

1. Az egyesület pártoló tagja olyan természetese személy lehet, aki
	1. az egyesület pártoló tagja kíván lenni
	2. az egyesület tevékenységét időszakosan vagy rendszeresen támogatni kívánja

és akinek pártoló taggá választásáról az alapszabály rendelkezése szerint az elnökség határozatot hozott.

1. A pártoló tag az egyesület szerveibe nem választható, a taggyűlés döntéshozatalában csak tanácskozási joggal vehet részt (a módosító javaslatban kéri ezt törölni, miért, maradhat), köteles betartani az egyesület alapszabályát, végrehajtani a taggyűlés és az elnökség határozatait.
2. A pártoló tagok jogai:
3. a természetes személy pártoló tagok személyesen, jogi személy pártoló tagok pedig képviselőjük útján tanácskozási joggal vehetnek részt az egyesület taggyűlésén, ahol javaslatokat, észrevételek tehetnek a működéssel kapcsolatban,
4. részesülhetnek az egyesület által nyújtott kedvezményekben
	1. A pártoló tagok kötelezettségei:
		1. az alapszabályt betartani, végrehajtani a taggyűlés és az elnökség határozatait,
		2. a vállalt támogatást nyújtani

**8.§**

Az egyesület jogi személy tagja az lehet, akivel az egyesület elnöksége a tagsági viszonyáról és annak tartalmáról együttműködési megállapodást kötött.

**9.§**

Az egyesület ifjúsági tagja 14-18 év közötti fiatal lehet. A gyermekhorgászok csak a szülők írásbeli beleegyezése után léphetnek be az egyesületbe.

**10.§**

(1) Az egyesület tagja az lehet, aki az egyesület alapszabályát és a horgászrendet magára nézve kötelezőnek elfogadja, valamint az egyesületi tagdíjat megfizeti.

(2) Az egyesületnek csak az lehet tagja, aki nem áll állami horgászjegy váltásának tilalma alatt, valamint egyesületi tagságot kizáró horgász fegyelmi büntetés hatálya alatt.

(3) Az egyesület tagja lehet nem magyar állampolgár is.

(4)Az egyesület taglétszáma maximálisan 400 fő felnőtt és 80 fő ifjúsági horgász lehet, ettől eltérő létszámnövekedést az elnökség engedélyezhet.

EGYESÜLETI TAGDÍJ

**11.§**

(1)Az egyesületi tagdíj és a kedvezményezett tagdíj, valamint a területi engedély évi összegét az elnökség állapítja meg.

(2)A díjak befizetési határideje minden év március 31. napja.

(3)Az egyesületi jogok és kötelezettségek gyakorlásában akadályozott egyesületi tagok a tagságuk folyamatosságának megőrzése érdekében és az éves egyesületi tagdíj megfizetése ellenében folyamat fenntartásra jogosultak.

1. Az egyesületi tagdíj teljes összegének megfizetésével más egyesület tagja az egyesület tagjává válhat.

(5) Az új belépő tag - a tiszteletbeli és a pártoló tag kivételével - a tagfelvételének évében az elnökség által meghatározott ún. egyszeri belépési díjat köteles fizetni, majd a következő évtől a taggyűlés által meghatározott éves tagdíj fizetésére kötelezett. Az egyesületbe újonnan belépő tag az utolsó halasítási halárakon számolt 12 kg ponty hal árának megfelelő összeget kötelesek belépődíjként megfizetni.

(6) Az egyesületi tagdíjat fizetési számlára befizetéssel/átutalással kell teljesíteni.

TAGFELVÉTEL

**12.§**

(1) A belépési szándékot a ~~tagnyilvántartó-lap kitöltésével~~ belépési kérelem benyújtásával és annak aláírásával kell kinyilvánítani.

(2) A tagfelvételről az elnökség dönt. A tag a tagfelvételt elutasító elnökségi határozat ellen, a határozatnak a tag részére igazolt módon történt közlésétől kezdődő 15 napon belül élhet jogorvoslattal a ~~tag~~közgyűléshez, amely azt a soron következő ülésén bírálja el. (ÚJ rendelkezés: Ptk. 3:67.§ (2)) A tagok személyére vonatkozó adatok nem nyilvánosak.

(3) A két tagközgyűlés közötti tagfelvételről az elnökség köteles beszámolni.

TAGSÁGI VISZONY MEGSZŰNÉSE

**13. §**

(1) A tagság megszűnik, ha a tag a tagságáról lemond. A lemondásról írásban kell nyilatkozni. A lemondó nyilatkozatot az elnöknek kell megküldeni. A tagsági viszony a lemondásról szóló nyilatkozat egyesület általi átvételének napján megszűnik, a tagságról való lemondás a tagot terhelő vagyoni kötelezettség teljesítése alól nem mentesít.

(2) A tagság megszűnik, ha a tagot a ~~tag~~közgyűlés az egyesületből kizárja. A tagot az egyesületből ki kell zárni, ha két egymást követő ~~tag~~közgyűlésről igazolatlanul hiányzik. A tagot az egyesületből ki lehet zárni, ha az alapszabály rendelkezéseit megsértő vagy az egyesület érdekeit sértő magatartást tanúsít. A tagot az egyesületből kizárni csak a taggyűlés által elfogadott határozatban (belső szabályzatban) meghatározott eljárás lefolytatását követően lehet.

(a)Az egyesület elnöke írásban, igazolható módon értesíti a tagot a kizárási eljárás megindításáról. Az ügy bonyolultsága esetén a ~~tag~~közgyűlés több ülésen is dönthet a kizáró határozat meghozataláról.

(b) A ~~tag~~közgyűlés biztosítja az érintett tag számára a védekezés lehetőségét, amely alapján személyesen nyilatkozatot tehet a ~~tag~~közgyűlésen, bizonyítási eszközzel élhet (pl. tanú meghallgatását indítványozhatja, okiratot mutathat be), írásbeli indítványt nyújthat be, jogi képviselőt vehet igénybe.

c) A kizáró határozatot, annak elfogadását követő öt napon belül az elnök írásban, ajánlott tértivevényes levélküldeményben vagy az átvételt igazoló egyéb módon kézbesíti a kizárással érintett tagnak. A kizáró határozatban az egyesület a kizárást indokolni köteles és a jogorvoslati lehetőségekről is köteles tájékoztatást adni.

(3) A tagot a tagnyilvántartásból törölni kell:

a) halála vagy jogutód nélküli megszűnése esetén

b) a tagság megszűntetése esetén (lemondás)

c) tagdíjhátralék miatt akkor törölhető, ha az elnökség azt megelőzően írásban, igazolható módon felhívta a tagot a tagdíjhátralék megfizetésére és a fizetési határidő eredménytelenül eltelt; az ~~elnökség~~ közgyűlés törlést elrendelő határozatát közölni kell a taggal; ha a tagot törlik, az egyesületi tagsága megszűnik.

d) a tagsági jogviszony egyesület általi felmondásával (Ptk. 3:69§ (1)-(2))

(4) A tagsági viszony megszűnése esetén a tagdíjfizetési kötelezettség megszűnik, de a már befizetett tagdíjak és egyéb díjak vissza nem követelhetők.

(5)Az egyesület szervei által hozott jog- vagy alapszabálysértő határozat megsemmisítése iránt bármely tag - különleges jogállású tag (tiszteletbeli tag, pártoló tag) csak érintettsége esetén -, a határozat tudomására jutásától számított harminc napos jogvesztő határidőben polgári pert indíthat az egyesület ellen. A perindítás a határozat végrehajtását nem gátolja, a bíróság azonban indokolt esetben - a tag kérelmére - a határozat végrehajtását felfüggesztheti. A per a törvényszék hatáskörébe tartozik.

AZ EGYESÜLET SZERVEI

**14.§**

(1)~~Tag~~Közgyűlés

(2)Elnökség

(3)Felügyelő Bizottság

(4)Etikai és Fegyelmi Bizottság

~~TAG~~KÖZGYŰLÉS

**15.§**

(1) Az egyesület ~~legfőbb~~ döntéshozó szerve a ~~TAG~~KÖZGYŰLÉS. (Ptk. 3:72.§)

(2)A ~~tag~~közgyűlés kizárólagos hatáskörébe tartozik:

a) döntés az alapszabály és SZMSZ elfogadásáról és módosításáról

b) döntés az egyesület más egyesülettel való egyesüléséről, szétválásról vagy a feloszlásának kimondásáról

c) döntés az ügyintéző és képviseleti szerv (ügyvezetés) és az egyéb szervek tagjainak, póttagjainak megválasztásáról és visszahívásáról (ezen belül az egyesület elnökségének tagjai /elnök, alelnökök/, titkára, a fegyelmi bizottság elnöke és tagjai, a felügyelő bizottság elnöke és tagjai, póttagok, alkalmi bizottságok /szavazatszámláló bizottság, jelölő bizottság stb…/), a közgyűlés határozatlan időre tiszteletbeli elnököt választhat, aki az elnökségi üléseken tanácskozási joggal vehet részt

d) döntés az egyesülési jogról, a közhasznú jogállásról, valamint a civil szervezetek működéséről és támogatásáról szóló törvényben meghatározott beszámoló és közhasznúsági melléklet elfogadásáról,

e) az egyesület éves költségvetésének megállapítása, az éves beszámoló elfogadása

f) meghatározza a megválasztandó testületek létszámát,

g) megtárgyalja a elnökség beszámolóját és meghatározza munkájának további irányítását, jóváhagyja munkaprogramját,

h) beszámoltatja munkájáról a felügyelő és a fegyelmi bizottságot,

i) meghatározza az egyesület érdekében évente elvégzendő közösségi munka mértékét, módját, illetve annak pénzbeli megváltási rendjét,

j) a költségvetés keretében megállapítja a kiemelkedő mértékű közösségi munkát végző tagok jutalmazását, illetve az egyesület alkalmazottainak fizetését. A jutalmazás évi összege a 25.000.-Ft-ot nem haladhatja meg.

k) másodfokon eljár az elnökségi és bizottsági tagok fegyelmi ügyében,

1) dönt ingatlan vételéről, illetve az egyesület tulajdonában lévő ingatlan elidegenítéséről, m) dönt a fegyelmi szabályzat elfogadásáról és módosításáról,

n) dönt a tagdíj és egyéb díjak kedvezményezetti köréről,

o) dönt az esetleges hitelfelvételről (hitelnek minősül minden a költségvetés által nem fedezett kiadás, /lízing, banki hitel, egyéb hitel, kölcsön illetve szállítói tartozás)

ÚJ közgyűlési hatáskörök a Ptk. 3: 74.§ alapján ezek:

*-* a vezető tisztségviselő feletti munkáltatói jogok gyakorlása, ha a vezető tisztségviselő az egyesülettel munkaviszonyban áll;

*-* az olyan szerződés megkötésének jóváhagyása, amelyet az egyesület saját tagjával, vezető tisztségviselőjével, a felügyelőbizottság tagjával vagy ezek hozzátartozójával köt;

*-* a jelenlegi és korábbi egyesületi tagok, a vezető tisztségviselők és a felügyelőbizottsági tagok vagy más egyesületi szervek tagjai elleni kártérítési igények érvényesítéséről való döntés;

*-* a felügyelőbizottság tagjainak megválasztása, visszahívásuk és díjazásuk megállapítása;

*-* a választott könyvvizsgáló megválasztása, visszahívása és díjazásának megállapítása; és

*-*a végelszámoló kijelölése.

(3) A ~~tag~~közgyűlés akkor határozatképes, ha ~~az ülésen tagjainak több, mint fele részt vesz.~~ azon a leadható szavazatok több, mint felét képviselő szavazásra jogosult részt vesz. (Ptk.3: 18.§) A ~~tag~~közgyűlés a döntéseit a jelenlévő tagok szótöbbségével, nyílt szavazással hozza meg.

(4) A ~~tag~~közgyűlés titkosan, írásbeli szavazással dönt az elnök személyéről. A taggyűlés nyílt szavazással dönt az elnökség tagjai és és az egyéb szervek tisztségviselőinek megválasztásáról és a tag egyesületből való kizárásáról

 Az elnökség tagját csak akkor lehet visszahívni, ha az új elnökségi tagot megnevezik, a két kérdésről egy napirendi pont keretében kell határozni.

(5) A ~~tag~~közgyűlés a jegyzőkönyvvezetőt és a jegyzőkönyvet hitelesítő két tagot megválasztja, a határozatait a határozatok tárában közzé kell tenni.

(6) A taggyűlés döntése szerint a (3) bekezdés második mondatától eltérően meghatározható szavazati arány:

a) az alapszabály módosításához az összes tag több mint fele,

b) a tag kizárásához az összes tag több mint fele,

c) az egyesület feloszlásának elhatározásához az összes tag több mint fele,

d) az elnök, az elnökség tagjai, a tiszteletbeli elnök megválasztásához, a vezetőség valamely tagjának visszahívásához az összes tag több mint fele,

e) az egyesülési jogról, a közhasznú jogállásról, valamint a civil szervezetek működéséről és támogatásáról szóló törvényben meghatározott beszámoló és közhasznúsági melléklet elfogadásához az összes tag több mint fele,

f) az ügyintéző és képviseleti szerv éves beszámolójának elfogadásához az összes tag több mint fele szavazata szükséges.

(7)A ~~tag~~közgyűlés a személyi döntések lebonyolításához szavazatszámláló bizottságot választ. A ~~tag~~közgyűlés levezető elnököt választ az elnökség javaslata alapján.

(8) A ~~tag~~gyűlés összehívása: évente legalább egyszer össze kell hívni. A ~~tag~~közgyűlést az ügyvezető szerv (elnökség) hívja össze. A meghívónak a ~~tag~~közgyűlés kezdő napját 15 (tizenöt) nappal megelőzően kell a tagokhoz megérkeznie, biztosítani kell, hogy a meghívó kiküldését megelőzően az egyesület tagjai a ~~tag~~közgyűlés napirendi pontjára javaslatot tehessenek, és a javaslattételre legalább 5 (öt) napot kell biztosítani. A meghívót ki kell küldeni a tagoknak és a Közép-Tiszavidéki Horgász Egyesületek Szövetségének is. A ~~tag~~közgyűlést írásban kell összehívni postai úton vagy az Egyesület web lapján (abonyhorgasz.hu) vagy a tag által erre a célra megadott e-mail címre a napirend közlésével kell összehívni.

(9) ÚJ szabály! (Ptk.3:81.§) Az ügyvezető szerv köteles a közgyűlést összehívni a szükséges intézkedések megtétele céljából, ha

*a)*az egyesület vagyona az esedékes tartozásokat nem fedezi;

*b)*az egyesület előreláthatólag nem lesz képes a tartozásokat esedékességkor teljesíteni; vagy

*c)*az egyesület céljainak elérése veszélybe került.

A fentiek alapján összehívott közgyűlésen a tagok kötelesek az összehívásra okot adó körülmény megszüntetése érdekében intézkedést tenni vagy az egyesület megszüntetéséről dönteni.

(11) Rendkívüli ~~tag~~közgyűlést kell tartani két hónapon belül, ha

a) az egyesület tagjainak legalább egyharmada az ülés céljának és okának megjelölésével írásban kéri,

b) a bíróság elrendeli,

c) a Felügyelő Bizottság indítványozza,

d) az elnökség indítványozza.

(10) Megismételt ~~tag~~közgyűlést akkor lehet tartani, ha a ~~tag~~közgyűlés nem határozatképes. A megismételt ~~tag~~közgyűlés a résztvevők számától függetlenül határozatképes, ha a megismételt ~~tag~~közgyűlés időpontját és helyét a meghívó tartalmazza. A megismételt ~~tag~~közgyűlést az eredeti taggyűlési meghívóban az eredeti ~~tag~~közgyűlés napjára lehet összehívni. **A ~~tag~~közgyűlés a 15.§ (6) a) -f) tárgykörökben is a résztvevők számától függetlenül határozatképes.**

AZ EGYESÜLET ÜGYINTÉZŐ ÉS KÉPVISELETI SZERVE

**16.§**

Elnökség. Az egyesület vezető tisztségviselői az elnökség tagjai.

1. Az ügyintéző és képviseleti szerv megnevezése elnökség. Az elnökség tagjai a közgyűlés döntése szerint 5 évre választhatóak és megbízatásuk az új vezetőség megválasztásáig tart.
2. Elnökségi taggá az választható, aki az egyesület tagja, törvényben előírt feltételeket teljesíti, és nem esik kizáró ok alá.

Az elnökség tagja az lehet, aki:

a) ~~legalább korlátozottan cselekvőképes, kivéve ha a cselekvőképességét a bíróság a képviseleti joggal érintett ügycsoportban korlátozta,~~  az a nagykorú személy, akinek cselekvőképességét a tevékenység ellátásához szükséges körben nem korlátozták és

* 1. a ~~taggyűlések~~ közügyek gyakorlásától nincs eltiltva, és
	2. aki

ca) magyar állampolgár, vagy

cb) a szabad mozgás és tartózkodás jogával rendelkező személyek beutazásáról és tartózkodásáról szóló törvényben meghatározottak szerint a szabad mozgás és tartózkodás jogával rendelkezik, vagy

* + 1. a harmadik országbeli állampolgárok beutazásáról és tartózkodásáról szóló törvény hatálya alá tartozik, és bevándorolt vagy letelepedett jogállású, illetve tartózkodási engedéllyel rendelkezik.
1. A vezető tisztségviselő ügyvezetési feladatait személyesen köteles ellátni.
2. Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.
3. Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.
4. Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.
5. Az elnökség tagjai ataggyűlés által választott elnök, két alelnök, titkár, házipénztáros és négy elnökségi tag, valamint egy póttag.
6. Az elnökségi tagság megszűnése:
	* + - 1. a tisztségről való lemondással; a lemondás az egyesülethez címzetten a közgyűléshez intézett nyilatkozattal lehetséges, ~~a vezetőség ülésén kell bejelenteni~~ szükséges azt jegyzőkönyvben rögzíteni vagy ~~a lemondást~~ írásban, igazolható módon kell közölni,
				2. visszahívással,
				3. halál esetén
				4. a cselekvőképesség tevékenység ellátásához szükséges körben történő korlátozásával
				5. valamely kizárási vagy összeférhetetlenségi ok bekövetkeztével
				6. határozott időre választott elnökség esetén a határozott idő lejártával vagy az elnökség megbízatásának megszűnésével.
7. A vezető tisztségviselő felelőssége: A vezető tisztségviselő az ügyvezetési tevékenysége során a jogi személynek okozott károkért a szerződésszegéssel okozott kárért való felelősség szabályai szerint felel a jogi személlyel szemben.
8. Az egyesület jogutód nélküli megszűnése után a vezető tisztségviselőkkel szemben e minőségükben az egyesületnek okozott károk miatti kártérítési igényt - a jogerős bírósági törléstől számított egy éven belül - az egyesület törlésének időpontjában tagsági jogviszonyban álló tag vagy az érvényesítheti, akinek a részére a megszűnéskor fennmaradó egyesületi vagyont át kellett adni, vagy ha lett volna vagyon, át kellett volna adni.
9. (2)[9](http://net.jogtar.hu/jr/gen/hjegy_doc.cgi?docid=A1300005.TV#lbj9param) Ha az egyesület jogutód nélkül megszűnik, a hitelezők kielégítetlen követelésük erejéig kártérítési igényt érvényesíthetnek az egyesület vezető tisztségviselőivel szemben a szerződésen kívül okozott károkért való felelősség szabályai szerint, ha a vezető tisztségviselő az egyesület fizetésképtelenségével fenyegető helyzet beállta után a hitelezői érdekeket nem vette figyelembe. Ez a rendelkezés végelszámolással történő megszűnés esetén nem alkalmazható.

AZ ELNÖKSÉG (ÜGYVEZETÉS) FELADATAI, DÖNTÉSI RENDJE

**17.§**

Az elnökség hatáskörébe tartozik mindazon ügyek intézése, amely nem tartozik a ~~tag~~közgyűlés vagy az elnök hatáskörébe.

Az elnökség feladata:

kitűzi a ~~tag~~közgyűlés időpontját, összeállítja és előkészíti tárgysorozatát, összehívja a közgyűlést, értesíti a tagságot és az egyesület szerveit

gazdálkodik a taggyűlés által megállapított körben, de a költségvetés bevételi főösszegét nem lépheti túl, a költségvetés rovatai között maximum a bevételi főösszeg 10 %-ig csoportosíthat át évente, de a halasításra tervezett összeget nem csökkentheti és a személyi kiadásokat nem növelheti. (Az átcsoportosításról a ~~tag~~közgyűlést utólag tájékoztatni kell.)

határoz az egyesületi tagdíj és egyéb díjak megállapításáról, de az ingyen területi engedélyek számában a 25 db-ot nem lépheti túl.

határoz a tagok felvétele és törlése ügyében

első fokon eljár a fegyelmi bizottság tagjainak fegyelmi ügyében, másodfokon eljár az egyesület választott tisztséget be nem töltő tagjainak fegyelmi ügyében,

gazdálkodik az egyesület kezelésében lévő vízterületeken, az elnökség által elfogadott halgazdálkodási terv előírásainak figyelembe vételével

megállapítja a horgászversenyek, valamint más rendezvények időpontját, a verseny feltételeit, díjait és kijelöli rendezőit, bíráit,

kijelöli az egyesület versenycsapatát és vezetőjét, a rendezett horgászversenyeken és más rendezvényeken való részvétel esetén,

megállapítja a kezelésében lévő vízterületek horgászrendjét,

dönt a horgászrend elfogadásáról és módosításáról, és ezekről tájékoztatja a közgyűlést.

**A Ptk szerint: Az ügyvezetés feladatkörébe tartozik**

*-*az egyesület napi ügyeinek vitele, az ügyvezetés hatáskörébe tartozó ügyekben a döntések meghozatala;

*-*a beszámolók előkészítése és azoknak a közgyűlés elé terjesztése;

*-* az éves költségvetés elkészítése és annak a közgyűlés elé terjesztése;

*-* az egyesületi vagyon kezelése, a vagyon felhasználására és befektetésére vonatkozó, a közgyűlés hatáskörébe nem tartozó döntések meghozatala és végrehajtása;

*-* az egyesület jogszabály és az alapszabály szerinti szervei megalakításának és a tisztségviselők megválasztatásának előkészítése;

*-*részvétel a közgyűlésen és válaszadás az egyesülettel kapcsolatos kérdésekre;

- az egyesület működésével kapcsolatos iratok megőrzése;

*-* az egyesületet érintő megszűnési ok fennállásának mindenkori vizsgálata és annak bekövetkezte esetén az e törvényben előírt intézkedések megtétele;

Az elnökség évente legalább 4 (négy) alkalommal rendes ülést tart. Rendkívüli ülést kell összehívni, ha ezt:

az elnökség tagjainak legalább 50%-a az ülés céljának megjelölésével kéri,

az egyesületi elnök szükségesnek tartja,

a felügyelő bizottság szükségesnek tartja.

Az elnökségi ülést az egyesületi elnök, akadályoztatása esetén az I. alelnök vagy annak akadályoztatása esetén az elnök által megbízott elnökségi tag hívja össze és látja el az elnöki feladatot. A napirendet is tartalmazó meghívót az ülés kitűzött időpontja előtt legalább 8 nappal korábban az elnökség valamennyi tagjának elektronikus írásbeli meghívóval, vagy ha az elnökségi tag nem rendelkezik elektronikus elérhetőséggel, postai levéllel kell megküldeni. Az elnökség üléseire a választott elnökségi tagokon kívül meg kell hívni a Felügyelő Bizottság elnökét és a Fegyelmi Bizottság elnökét, tanácskozási joggal.

Az elnökség határozatképes, ha azon legalább 5 tagja jelen van.

 Az elnökség határozatait a jelenlévő tagok szótöbbségével, nyílt szavazással hozza.

Az elnökség üléséről jegyzőkönyvet vezet, a jegyzőkönyvet az elnökség 2 tagja írják alá, az elnökség határozatait közzé kell tenni a határozatok tárában

Az elnökség döntéseiről határozatot hoz, az elnökség tevékenységéről éves beszámolót készít.

**18.§**

A határozathozatal rendje, képviselet

(1)Az egyesület valamennyi szerve üléséről jegyzőkönyvet kell készíteni.

(2)A jegyzőkönyvet az elnökségi ülés esetén az elnökség 2 tagja, ~~tag~~közgyűlés esetén a levezető elnök és az egyesület két erre kijelölt tagja írja alá.

(3)Az elnökség és a ~~tag~~közgyűlés döntéseit határozatba foglalja. A határozatokat a határozatok tárában kell nyilvántartani.

 (4) ~~Az elnökséget az elnök önállóan képviseli.???? Ezeket javasolta törölni!!~~

Az egyesületet harmadik személyekkel szemben és a hatóságok előtt az elnökség elnöke önállóan képviseli.

Az egyesület pénzforgalmi számlája felett az Elnök, az I. Alelnök és a pénztáros együttes jogosultak rendelkezni (bármely két fő együttesen).

Az elnökség többi tagja csak az elnökség elnökétől kapott írásbeli felhatalmazás alapján, a meghatalmazásban megjelölt ügyben képviselheti az egyesületet, önállóan.

AZ EGYESÜLET ELNÖKE

**19.§**

Az elnök hívja össze az elnökség ülését. [17.§ (4)]. Az összehívás módja: az elnökséget írásban, igazolható módon vagy rövid úton telefonon vagy elektronikus levélben kell összehívnia, ha olyan kérdésben szükséges döntést hozni, amely az elnökség hatáskörébe tartozik:

(1)Az elnök feladatai:

~~a taggyűlést és~~ az elnökség üléseit bármikor összehívhatja és az üléseken elnököl,

a kiadások számláit ellenőrzi,

megbízólevelet ad ki,

intézkedéseit a ~~tag~~közgyűlés vagy az elnökség döntésének megfelelően kell megtennie, döntés hiányában pedig az egyesület érdekeivel összhangban,

kezeli az egyesület bankszámláját, ennek keretében az alelnökkel vagy házipénztárossal együtt utalványozási jogkört gyakorol,

vezeti az egyesület tagnyilvántartását,

képviseli az egyesületet, illetve az elnökség egyes tagjait megbízza az egyesület esetenkénti képviseletével,

ellenőrzi a testületi szervek határozatainak végrehajtását, őrködik az egyesület szerveinek törvényes és alapszabályszerű tevékenysége felett,

~~az éves költségvetést és a mérleget - könyvelő bevonásával - elkészíti és azokat a vezetőség, majd a közgyűlés elé terjeszti.~~

j) a költségvetés keretei között utalványozási jogot gyakorol.

k) az Elnökség előzestes döntése alapján kinvezi, illetőleg szerződés köt az egyesület alkalmazottaivel, gyakorolja felettük a munkáltatói jogokat,

1) dönt a vendégjegy esetenkénti kiadásáról.

(2) Az elnököt a munkájában az I. alelnök segíti, akadályoztatása esetén az I. alelnök helyettesíti.

(3)Az elnök a gazdálkodás folyamatában a költségvetés bevételi összegének 1 %-ig terjedő kiadásról dönthet önállóan, saját hatáskörében, de a halasításra jóváhagyott összeget nem csökkentheti, a személyi kiadásokat nem növelheti, (erről a döntéséről az elnökséget tájékoztatni kell.)

AZ EGYESÜLET TITKÁRA

**20.§**

A titkár segíti az elnököt feladatainak ellátásában:

(1)A titkár feladatai:

a)előkészíti a ~~tag~~közgyűlés és az elnökség elé kerülő előterjesztéseket,

b)gondoskodik az elnökségi ülések és a ~~tag~~közgyűlési jegyzőkönyvek vezetéséről,

c)irányítja, illetve ellátja az egyesület szerveinek írásbeli teendőit,

d)szervezi az egyesület rendezvényeit,

e)kezeli az egyesület iratait,

f)vezeti a határozatok tárát,

(2)A titkár helyettesítéséről az elnök dönt.

AZ EGYESÜLET HÁZIPÉNZTÁROSA

**21.§**

Az egyesület házi pénztárosa kezeli az egyesület házipénztárát a házi pénztárkezelési szabályzat szerint:

1. A házi pénztáros az egyesület pénzügyi-vagyoni helyzetéről rendszeresen beszámol az elnöknek és az elnökségnek.
2. A pénz- és vagyonkezelésről okmányolt számadásokat készít.
3. A pénztárkönyvet vezeti.
4. A bevételi és kiadási bizonylatokat vezeti és kezeli.

A FELÜGYELŐBIZOTTSÁG

**22.§**

A Felügyelő Bizottság (a továbbiakban: Bizottság) elnökét és két tagját, valamint póttagját a közgyűlés választja meg, ők az egyesületben más tisztséget nem tölthetnek be. Tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a felügyelőbizottság tagja, akivel szemben a vezető tisztségviselőkre vonatkozó kizáró ok áll fenn, továbbá, aki vagy akinek a hozzátartozója a jogi személy vezető tisztségviselője. A Felügyelő Bizottság az egyesület törvényes működését felügyelő és az ügyvezetést ellenőrző szerv, tevékenységéért a ~~tag~~közgyűlésnek tartozik felelősséggel.

* 1. A Bizottság tevékenységéről évente beszámol a ~~tag~~közgyűlésnek. A Bizottság elnöke tanácskozási joggal jogosult részt venni az elnökség ülésein.
	2. A Bizottság az ügyrendjét és éves ellenőrzési programját maga állapítja meg. A Bizottság szükség szerint, de évente legalább egy alkalommal ülésezik.
	3. A Bizottság ülését az elnöke, akadályoztatása esetén bármely tagja hívja össze. A napirendet is tartalmazó meghívót az ülés kitűzött időpontja előtt legalább 8 nappal korábban a Bizottság valamennyi tagjának írásban, az átvételt igazolható módon kell megküldeni.
	4. A Bizottság akkor határozatképes, ha mindhárom tagja jelen van az ülésen. A Bizottság a határozatait nyílt szavazással, egyszerű szótöbbséggel hozza meg. Ha a bizottság valamely tagjának valamilyen oknál fogva megszűnik a tagsága, akkor a póttag automatikusan rendes taggá válik. Helyette a következő közgyűlésen póttagot kell választani.
	5. A Bizottság ellenőrzi:
		1. az egyesület alapszabály szerinti működését,
		2. a vezető testületek határozatainak és állásfoglalásainak végrehajtását,
		3. a jogszabályok előírásainak megtartását,
		4. a költségvetés végrehajtását, a gazdálkodás rendszerére vonatkozó szabályok betartását, az egyesület kezelésében lévő vagyon működtetését,
		5. negyedévenként a pénz- és anyagkezelést, a számviteli fegyelem megtartását.
		6. az egyesület működésével és gazdálkodásával kapcsolatos bármely ügyet
	6. A Bizottság köteles évente megvizsgálni az egyesület költségvetésének végrehajtásáról készített beszámolót, valamint a pénzügyi mérleget és megállapításairól a taggyűlésnek jelentést kell tennie.
	7. A Bizottság tevékenységét testületileg, illetve legalább két tagja útján látja el, vizsgálataihoz szakértőket is igénybe vehet. Az ellenőrzésről a Bizottság jegyzőkönyvet köteles készíteni. A Bizottság az egyesületnél tervezett vizsgálatokról és azok helyéről, idejéről, valamint megkezdésük előtt köteles az egyesület elnökét és az érintetteket tájékoztatni. A vizsgálatoknál az egyesület elnöke jelen lehet. A szakirányú vizsgálatokba a Bizottság az egyesület bármely - az adott területen szakképzettséggel és gyakorlattal rendelkező - tagját bevonhatja. A Bizottság a vizsgálat során jogosult az egyesület irataiba betekinteni, a bizonylatokat megtekinteni.
	8. A Bizottság megállapítása esetén annak jellegétől függően az alábbi intézkedéseket teheti:
		1. kisebb hiányosságokra írásban felhívja az elnökség figyelmét és rámutat a követendő eljárásra,
		2. súlyosabb hiányosság megállapítása esetén írásban tájékoztatja az illetékes testületet, az egyesület elnökét, és kezdeményezi a szükséges intézkedések megtételét; ha a kezdeményezés 30 napon belül nem vezet eredményre, vagy ha az ellenőrzés az elnökség tevékenységével kapcsolatban állapít meg súlyosabb hiányosságokat, a Bizottság kezdeményezheti a ~~tag~~közgyűlés összehívását. Ennek elmulasztása esetén vagy azonnali intézkedést igénylő esetben a Bizottság összehívhatja az elnökséget, a ~~tag~~közgyűlést. Ennek sikertelensége esetén a Bizottság, írásban haladéktalanul tájékoztatja a törvényességi felügyeletet ellátó ~~ügyészséget~~ bíróságot.

ETIKAI ÉS FEGYELMI BIZOTTSÁG

**23.§**

Az Etikai és Fegyelmi bizottság /továbbiakban Bizottság/ elnökét és két tagját, valamint póttagját a ~~tag~~közgyűlés választja. A Bizottságnak 3 tagja van. A Bizottság tagjai egyidejűleg nem lehetnek az elnökség illetve a Felügyelő Bizottság tagjai.

Ha a bizottság valamely tagjának valamilyen oknál fogva megszűnik a tagsága, akkor a póttag automatikusan rendes taggá válik. Helyette a következő közgyűlésen póttagot kell választani.

* + - 1. A bizottság első fokon eljár az egyesület választott tisztséget be nem töltő tagjainak, valamint az elnökség és a Felügyelő Bizottság fegyelmi ügyeiben.
			2. A Bizottság eljárásaiban az egyesületi etikai és fegyelmi szabályzatban foglaltakat alkalmazza.
			3. A Bizottság időszakonként tájékoztatja a fegyelmi helyzetről és a felelősségre vonási gyakorlatról az elnökséget.
			4. A Bizottság tevékenységéről évente beszámol a ~~tag~~közgyűlésnek. A Bizottság elnöke tanácskozási joggal jogosult részt venni az elnökség ülésén.
			5. A Bizottság az ügyrendjét maga állapítja meg.
			6. A Bizottság ülését a Bizottság elnöke, akadályoztatása esetén bármely tagja hívja össze. A napirendet is tartalmazó meghívót az ülés kitűzött időpontja előtt legalább 8 nappal korábban a Bizottság valamennyi tagjának írásban, az átvételt igazolható módon kell megküldeni.
			7. A Bizottság akkor határozatképes, ha mindhárom tagja jelen van az ülésen. A Bizottság a határozatait nyílt szavazással, egyszerű szótöbbséggel hozza meg.
			8. A Bizottság tevékenységét testületileg, illetve legalább két tagja útján látja cl, vizsgálataihoz szakértőket is igénybe vehet. Az ellenőrzésről a bizottság jegyzőkönyvet köteles készíteni.

AZ EGYESÜLET VAGYONA, GAZDÁLKODÁSA

**24.§**

Az egyesület tagdíjának mértékét az elnökség állapítja meg.

* + - * 1. Az egyesület éves költségvetés alapján gazdálkodik.
				2. Az egyesület az egyesülési jogról, a közhasznú jogállásról, valamint a civil szervezetek működéséről és gazdálkodásáról szóló 2012. évi CLXXV. törvényben meghatározott beszámolóját - mérlegképes könyvelő bevonásával - az elnökség készíti el, és azt a ~~tag~~közgyűlés fogadja el.
				3. Az egyesület célja megvalósítása érdekében nonprofit, kiegészítő jelleggel gazdasági-vállalkozási tevékenységet végezhet, mely kizárólag az egyesületi cél megvalósításával közvetlenül összefüggő gazdasági tevékenység lehet.
				4. Az egyesület jogi személy.
				5. Az egyesület vagyonát ingóságok, készpénz és követelések alkotják. Az egyesület vagyona osztatlan egyesületi tulajdon.
				6. Az egyesület bevételei tagdíjakból, belépési és egyéb díjakból, az egyesület kezelésében lévő vízterületekre kiadott területi engedélyek díjából, az egyesület alapszabályszerű tevékenységéből eredő egyéb bevételekből, valamint az esetleges szponzori támogatásból áll.
				7. Az egyesület tagjai a Polgári Törvénykönyvnek a kártérítésre vonatkozó szabályai szerint kártérítési felelősséggel tartoznak az egyesületnek vétkesen okozott kárért.
				8. Az egyesület vagyonáért, valamint vagyoni eszközeinek a jóváhagyott költségvetésben meghatározott célokra való felhasználásáért az elnök, az elnökség és a Felügyelő Bizottság tagjai felelnek.

VEGYES ÉS ZARÓ RENDELKEZESEK

**25. §**

a) Az egyesület közvetlen politikai tevékenységet nem folytat, szervezete pártoktól független és azoknak támogatást nem nyújt.

b) Az egyesület működésének, tevékenységének és gazdálkodásának legfontosabb adatait, a testületi döntéseket, a szolgáltatásai igénybevétele módját, valamint a vagyoni, pénzügyi és jövedelmi helyzetéről készült éves beszámolót az egyesület honlapján www.abonyhorgasz.hu) és a Civil Információs Portálon keresztül hozza nyilvánosságra.
c) Az egyesület működéséről, vagyoni, pénzügyi és jövedelmi helyzetéről készült éves beszámolójába, valamint a működésével kapcsolatosan keletkezett valamennyi iratba bárki betekinthet és arról (azokról) saját költségére másolatot készíthet. Az érintett a betekintésre vonatkozó szándékát - az iratok pontos megjelölésével – írásban köteles jelezni az egyesületnek. Az egyesület a jelzést követő 15 napon belül, a székhelyén, az elnökség elnöke, vagy az általa megbízott elnökségi tag jelenlétében biztosítja az iratokba történő betekintést.

**26.§**

Az egyesület adatkezelése során az adatkezelésre vonatkozó jogszabályok szerint jár el, azokat betartja. Az egyesület valamennyi adatot körültekintően és célhoz kötötten köteles kezelni. Az egyesület címe és elérhetősége nyilvános adatot képez. Az egyesület a tagjairól kizárólag jogszabályban előírt esetben közöl adatot, a tagnyilvántartás nem nyilvános. A tagokról, az elnökség tagjairól személyes adatot csak jogszabály vagy az érintett személy hozzájárulása esetén lehet kiadni. Az egyesület szervezetként a következő személyi adatokat tartja nyilván tagjairól:

a tagok neve, lakóhelye, anyja születési neve, születési helye és ideje (év, hó, nap)

a tagok tagsági viszonyának kezdete, horgász igazolványának száma,

a tagok állami jegyének sorszáma

a jogszabályban szabályozott egyéb adatát

**27.§**

Az egyesület törvényességi felügyeletét a ~~Pest Megyei Főügyészség~~ a Budapest Környéki Törvényszék cégbírósága látja el.

**28.§**

Az alapszabályban nem szabályozott kérdésekben a Polgári Törvénykönyvről szóló hatályos törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény rendelkezései irányadók, annak keretei között a taggyűlés bármely törvényes határozatot meghozhat.

Az egyesület jelen alapszabálya az egyesület hatályos alapszabályának helyébe - annak módosításaként - lép, melyet az egyesület a 2015. év. …………….. hó …….. napján megtartott közgyűlésén a ……………….. Tgy. sz. alatt jegyzőkönyvezett határozatával jóváhagyta és elfogadta.

Abony, 2015. …………….. hó ……... napján

elnök neve: Molnár Károly

lakóhelye: 2740 Abony, Széchenyi István utca 8.